Coordenadas: 56°58′00″N 23°45′00″L﻿ / ﻿56.96667, -23.75000

 **Jūrmala**| 

|  |  |
| --- | --- |
| Escudo de Jūrmala | Bandeira de Jūrmala |
|  |

 |
| **Topónimo oficial** | Jūrmala |
| **País** | Letonia |
|
|
| **Superficie** | 100 km² |
| **Fundación** | 1785 |
| **Poboación:** |   |
|  - Total | 57.371 (2016) |
|  - Densidade | 573,7 h/km² |
|
| **Presidente**  | Gatis Truksnis (2011) |
| **Páxina web** | Jurmala.lv |

**Jūrmala** Lv-Jurmala.ogg  [juːrmala] (axuda ·  info), significa *litoral* ou *praia*, é unha cidade autónoma de Letonia situada a 25 Km ao NE da capital do país, Riga. Forma unha faixa costeira de 32 Km de longo e 3 Km de ancho situada entre o Golfo de Riga e o río Lielupe.

As praias de Jūrmala son famosas pola súa area de cuarzo branco e o ámbar.

A cidade de Jūrmala componse dunha serie de pequenos centros turísticos. De oeste a leste, son: Kemeri, Jaunkemeri, Verso, Kauguri, Vaivari, Asari, Melluzi, Pumpuri, Jaundubulti, Dubulti, Majori, Dzintari, Bulduri e Lielupe.

A cidade é unha das dúas residencias do presidente da República de Letonia, a casa-museo de John Rainis e a súa esposa, a poetisa Aspasia.

Na sala de concertos "Dzintari" anualmente celébrase o Music Festival KVN e a competición internacional de mozos cantantes *New Wave*, o festival *Jurmalina* habla *Anshlag* e outros concertos e festivais.

Os visitantes poden acceder a Jūrmala dende Riga en tren de proximidades (30 min) ou por estrada en coche (20 min). Dende 2008 Jūrmala e o aeroporto de Riga están conectados cun servizo de autobús. Os visitantes con vehículos privados deben pagar 1 LVL por cada día que pasen en Jūrmala.

Historia
--------

Selo do correo letón de 2001.
Na época do bispo Albrecht (1165-1229) a península de Jūrmala estaba cuberta por fragas. O Duque Jacob tiña os seus propios plans para Lielupe, quería construír un canal que conectase co mar en Lielupe Sloka, para facilitar o desprazamento en buques na capital Mitau. O proxecto quedou sen concretarse.

O primeiro lugar para o baño organizouse en Dubulti. Outra parte antiga de Jürmala é Sloka, recibiu o status de colonia en 1785, e de cidade en 1878. Sloka creceu pola fábrica de papel que funcionou dende 1896 a 1990.

A zona que agora comprende a cidade de Jūrmala era antes parte de Riga, era coñecida como Rīgas-Jūrmala. Algunhas partes da zona, como Sloka e Kemeri, coñécense como balnearios dende hai séculos. Jūrmala en alemán era chamada Riga-Strand, a "Praia de Riga".

Jūrmala tiña sona como destino de spa dende finais do século XVIII. Os terratenentes ricos comezaron a tradición de relax na praia, e os oficiais do exército ruso ían descansar alí despois das guerras napoleónicas, regresando máis tarde cas súas familias. O máximo desenvolvemento da zona de Jūrmala foi coa apertura da liña de ferrocarril Riga-Tukums en 1877 (aínda pasa por Jūrmala) o que deu un grande impulso ao número de visitantes, e polo tanto un impulso ao desenvolvemento da cidade coma un complexo turístico. Jūrmala tamén gañou unha reputación como sanatorio. A brisa mariña, o arrecende dos pinos, as fontes de auga mineral, e a praia de arena axudou a crear sanatorios na cidade.

Construción de formigón da época de ocupación soviética do país agora chamado "Baltic Beach Hotel"
Na época soviética, durante a ocupación de Letonia despois da segunda guerra mundial, Jūrmala era un destino popular entre os funcionarios do partido comunista debido a súa proximidade a Moscova das súas praias, sanatorios e ao bo clima no verán. As vacacións pagadas eran recompensas para membros dos sindicatos máis importantes. Converteuse nun dos destinos turísticos máis populares de toda a Unión Soviética. Os balnearios ofrecían instalacións de baños de barro, terapia a cabalo e sendeirismo polos bosques. En verano había moitos concertos.

Jūrmala pasou a ser oficialmente cidade en 1959. A liña ferroviaria electrificouse e na actualidade hai servizo de tren regular a Riga.

Mentres Riga vai avanzando rapidamente para atraer a un número crecente de turistas occidentais, Jūrmala quedou atrás, descoñecida. Os rusos están agora suxeitos a estritos requisitos de visado. Importantes grupos turísticos europeos teñen unha dura tarefa que facer na súa promoción. Durante os últimos anos Jūrmala comezou a recuperarse. Moitas celebridades rusas, homes de negocios de éxito decidíronse pola compra de casas preto da praia como segunda residencia e lugar de vacacións no verán, fanse festivais e outras actividades para atraer a máis e máis xente á cidade cada verán. Jūrmala case acadou a popularidade que tiña coa elite soviética.

Praia
-----

Praia de Majori, Bandeira Azul.
Os 32 Km da costa son praias de areas finas e brancas composta de cuarzo. Durante as tormentas á costa chegan anacos de ámbar e moitas cunchas. A finais de xaneiro e principios de febreiro, o Golfo de Riga polo xeral conxélase, na praia a miúdo fórmanse grandes montañas glaciais que atraen a gran cantidade de espectadores.

A profundidade media no Golfo é de 26 m, o punto máis fondo é de 60 m. Ao longo da costa, a auga é pouco profunda. O fondo está cuberto na maior parte de area. O vento forte do oeste, trae á costa auga quente, así como ondas de ata 5 metros. A salinidade na baía é inferior á metade do Mar Báltico. As dunas costeiras separan a praia do cinto forestal que vai paralelo á costa, ata unha elevación de 17 m.

Demografía
----------

A 1 de xaneiro de 2011, a poboación da cidade era de 56.060 persoas.


| Demografía de Jūrmala en 2011  |
| --- |
|  |  |  |  |  |
| Letóns |    |  50.8% |
| Rusos |    |  35% |
| Bielorusos |    |  3.9% |
| Ucraínos |    |  2.7% |
| Polacos |    |  1.7% |
| Lituanos |    |  0.9% |
| Outros |    |  5.0% |



|  | 1897 | 1925 | 1935 | 1943 | 1959 | 1979 | 1989 | 1991 | 1997 | 2011 |
| --- | --- | --- | --- | --- | --- | --- | --- | --- | --- | --- |
| Poboación | 2114 | 10786 | 13663 | 12653 | 37954 | 60943 | 60600 | 61041 | 58977 | 56060 |
|

Clima
-----


|  **Clima en Jūrmala**  |
| --- |
| Mes | Xan | Feb | Mar | Abr | Mai | Xuñ | Xul | Ago | Set | Out | Nov | Dec | Ano |
| Temperatura media máxima (°C) | -2 | -2 | 3 | 10 | 17 | 21 | 23 | 21 | 16 | 11 | 4 | 0 | **10** |
| Temperatura mínima media (°C) | -8 | -7 | -4 | 1 | 6 | 11 | 14 | 13 | 12 | 4 | 0 | -5 | **3** |
| Precipitacións (mm) | 33 | 25 | 31 | 39 | 43 | 61 | 79 | 79 | 76 | 60 | 61 | 49 | **636** |
| Temperatura da auga (°C) | 0 | 0 | 1 | 5 | 11 | 17 | 21 | 23 | 19 | 15 | 10 | 5 | **11** |
| *Fonte: Slavi.ru* (en ruso) |

Cidades irmandadas
------------------

Jūrmala está irmandada con:


|  |  |  |
| --- | --- | --- |
| * Portugal Anadia, Portugal
* Eskilstuna, Suecia
* Finlandia Jakobstad, Finlandia
 | * Gävle, Suecia
* Francia Cabourg, Francia
* Lituania Palanga, Lituania
 | * Estonia  Pärnu, Estonia
* Kazan, Rusia
* Italia Terracina, Italia
 |


Vista panorámica da praia de Jürmala, Letonia.

Vista panorámica da praia de Jürmala, Letonia.

Notas
-----

1. ↑  "«Latvijas iedzīvotāju skaits pašvaldībās pagastu dalījumā»" (PDF). Arquivado dende o orixinal (PDF) o 20 de outubro de 2016. Consultado o 14 de xullo de 2016.
2. ↑  "Copia arquivada". Arquivado dende o orixinal o 12 de xullo de 2012. Consultado o 12 de xullo de 2012.
3. ↑  Enciklopēdija "Latvijas pilsētas". Rīga 1999. *(en letón)*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jūrmala Modificar a ligazón no Wikidata*** |

### Ligazóns externas

* Páxina Oficial
* dmoz.org Información sobre Jūrmala Arquivado 25 de febreiro de 2007 en Wayback Machine.

| * v
* c
* e
Divisións administrativas de Letonia |
| --- |
| Cidades | 
* Daugavpils
* Jelgava
* Jūrmala
* Liepāja
* Rēzekne
* Riga
* Ventspils

 |  |
| Condados | 
* Aizkraukles
* Alūksnes
* Balvi
* Bauska
* Cēsu
* Daugavpils
* Dobeles
* Gulbenes
* Jēkabpils
* Jelgava
* Kraslava
* Kuldigas
* Liepaja
* Limbazu
* Ludzas
* Madonas
* Ogres
* Preiļi
* Rēzekne
* Rīga
* Saldus
* Talsi
* Tukuma
* Valkas
* Valmieras
* Ventspils

 |

|  |  |
| --- | --- |
| Control de autoridades | 
* Wd: Q178382
* WorldCat
* VIAF: 157126036
* BNF: 145349417
* BRE: 4933055
* FAST: 1219417
* GeoNames: 459201
* GND: 7743611-8
* LCCN: n82050623
* MusicBrainz: ID
* NKC: ge115864
* WOEID: 852880

 |